Η κατάψυξη ωαρίων (πιο σωστά: κρυοσυντήρηση ωαρίων) αποτελεί την πιο διαδεδομένη και αξιόπιστη μέθοδο για τη διατήρηση της γονιμότητας της γυναίκας. Η διατήρηση της γονιμότητας απασχολεί όλο και περισσότερες γυναίκες που θέλουν να αναβάλουν τη δημιουργία οικογένειας για διάφορους λόγους. Με την κρυοσυντήρηση ωαρίων, η γυναίκα έχει τη δυνατότητα να «παγώσει» το χρόνο και να απαλλαγεί από ένα μεγάλο ποσοστό άγχους σχετικά με την ηλικία και τη γονιμότητά της.